Σιδηροδρομικός Σταθμός Πειραιά

Ο Σιδηροδρομικός Σταθμός Πειραιά των Σιδηροδρόμων Ελλάδος αποτελεί την αφετηρία των γραμμών Α1 και Α4 του προαστιακού σιδηροδρόμου Αθηνών. Διαθέτει μία πλευρική αποβάθρα και δύο αποβάθρες μορφής νησίδας. Στην παλαιότερή του μορφή διέθετε και μηχανοστάσιο, το οποίο σώζεται μέχρι σήμερα.

Ο σταθμός εγκαινιάστηκε από τους Σιδηροδρόμους Πειραιώς - Αθηνών - Πελοποννήσου (ΣΠΑΠ) στις 30 Ιουνίου 1884 επί της τότε οδού Πλούτωνος - σημερινής ακτής Καλλιμασιώτη. Αποτέλεσε μέρος του δικτύου των ΣΠΑΠ (Σιδηροδρόμων Πειραιώς - Αθηνών - Πελοποννήσου) μέχρι την κρατικοποίηση των ΣΠΑΠ το 1954 και την ενσωμάτωσή τους στους ΣΕΚ (Σιδηροδρόμους Ελληνικού Κράτους) το 1962. Μέχρι το 2005 εξυπηρετούσε τη σιδηροδρομική συγκοινωνία μεταξύ Πειραιά και Πελοποννήσου, και γι' αυτό ήταν γνωστός και ανεπίσημα ως Σταθμός Πελοποννήσου. Από τον σταθμό Πειραιά, μία γραμμή οδηγούσε προς το λιμάνι του Πειραιά, μέσω της οποίας κυκλοφορούσαν εμπορευματικοί συρμοί που εξυπηρετούσαν μεταφορτώσεις μεταξύ του σιδηροδρόμου και των πλοίων. Το κτίριο του σταθμού είναι διατηρητέο από το 1987.

Έκλεισε στις 7 Αυγούστου 2005, μαζί με το τμήμα Πειραιά - Αγίων Αναργύρων της μετρικής γραμμής Αθήνα - Κόρινθος. Μετά από ανακατασκευή, εγκαινιάστηκε εκ νέου ως σταθμός της ΤΡΑΙΝΟΣΕ και του Προαστιακού στις 3 Ιουνίου 2007. 

 Δομή σταθμού 
Ο σταθμός έχει 5 γραμμές οι οποίες είναι οργανωμένες σε 1 πλευρική αποβάθρα και 2 αποβάθρες νησίδας.
 Αποβάθρες 1-5: τρένα προς Αεροδρόμιο, Κιάτο

 Παραπομπές 

 Εξωτερικοί σύνδεσμοι 
 Hellenic Train Α.Ε.

Πειραιάς
Πειραιάς
Πειραιάς
Πειραιάς
Πειραιάς
Κατηγορία:Κτίρια και κατασκευές στον Πειραιά